På de fleste MOBA-spillkart er det områder mellom de to-til-tre banene som kalles for jungel (eller «jungle»), hvor man kan finne ikke-spillerstyrte vesener som kan gi spillerne «experience» eller mynter. I noen spill har man også en dedikert «jungler»-spiller, som lusker rundt i jungelområdene med utgangspunkt i å hjelpe banespillerne. Dette skjer ofte ved å gjenge opp på («gank») enkelte motstandere som står på feil sted, ta kontroll av viktige mål på kartet eller overraske i en slåsskamp mellom lagene («team fight»).